***ΔΙΑΡΘΡΩΤΙΚΕΣ ΛΕΞΕΙΣ – ΦΡΑΣΕΙΣ***

***ΣΥΝΟΧΗ:*** *η μορφική ή λεκτική σύνδεση μεταξύ των φράσεων, προτάσεων, περιόδων, παραγράφων, τμημάτων ενός κειμένου, επιτυγχάνεται με τους εξής τρόπους*

***α. με διαρθρωτικές /μεταβατικές λέξεις- φράσεις, που εκφράζουν ποικίλες νοηματικές σχέσεις***

* ***αιτιολόγηση:*** *επειδή, διότι, εξαιτίας, για αυτό, ένας ακόμη λόγος, λόγω του ότι, γιατί αυτό συμβαίνει επειδή, το φαινόμενο αποδίδεται ή ερμηνεύεται*
* ***αποτέλεσμα:*** *ως επακόλουθο, κατά συνέπεια, αποτέλεσμα/ απόρροια/ απότοκο/ συνακόλουθο όλων αυτών*
* ***χρονική σχέση:*** *ύστερα, προηγουμένως, εντωμεταξύ, αρχικά, στη συνέχεια, πρώτα, πριν, όταν, σήμερα, έπειτα, τελικά, ταυτόχρονα, τότε, αφού, κατά τη διάρκεια, προϊόντος του χρόνου ή διαρκούντος ή μεσούντος*
* ***αντίθεση/ εναντίωση:*** *αλλά, όμως, ωστόσο, αντίθετα, εντούτοις, απεναντίας, από την άλλη πλευρά, ενώ, μολονότι, ακόμα και αν, παρά, αντιθέτως, όχι μόνο…αλλά και, αντιστρόφως, παρόλα ταύτα, παρόλο που, παρότι, στον αντίποδα*
* ***συμπέρασμα:*** *λοιπόν, τελικά, συμπερασματικά θα λέγαμε, επιλογικά, συγκεφαλαιώνοντας, για να συνοψίσουμε, ,ώστε, επομένως, φυσικό επακόλουθο είναι, κατά συνέπεια, άρα, συνοψίζοντας, επιλογικώς, εν κατακλείδι, είναι πρόδηλο ή πασιφανές ή πασίδηλο*
* ***όρος/ προϋπόθεση:*** *αν , εκτός αν, σε περίπτωση που, εφόσον, εάν, υπό τον όρο, υπό την προϋπόθεση*
* ***επεξήγηση/ διασάφηση:*** *δηλαδή, συγκεκριμένα, ειδικότερα, με άλλα λόγια, για να γίνω σαφής, αυτό σημαίνει, για να καταστεί σαφέστερο, για να αποσαφηνιστεί*
* ***έμφαση:*** *προπάντων, κατεξοχήν, πράγματι, το κυριότερο είναι, είναι αξιοσημείωτο ότι…, θα ήθελα να τονίσω το εξής, το σημαντικότερο από όλα είναι, θα ήθελα να επιστήσω την προσοχή σας, ιδιαίτερα, μάλιστα, ειδικά, αξίζει να σημειωθεί ή να υπογραμμιστεί, κεφαλαιώδους σημασίας είναι, πολύ περισσότερο*
* ***διευκρίνιση:*** *για παράδειγμα, λόγου χάρη, επί παραδείγματι, ενδεικτικά, παραδείγματος χάριν*
* ***γενίκευση:*** *γενικά, ευρύτερα, τις περισσότερες φορές*
* ***προσθήκη:*** *ακόμη, επίσης, έπειτα, παράλληλα, εκτός από αυτό, επιπροσθέτως, και, εκτός αυτού, επιπλέον, δεν πρέπει να παραλειφθεί*
* ***απαρίθμηση επιχειρημάτων:*** *πρώτο – δεύτερο, το επόμενο επιχείρημα, ένα άλλο επιχείρημα, καταρχάς, τελικά, το επόμενο επιχείρημα που θα μας απασχολήσει*
* ***ταξινόμηση-******διαίρεση****: αφενός – αφετέρου, από τη μια – από την άλλη, στο πρώτο μέρος – στο δεύτερο*
* ***τοπική σχέση:*** *εκεί, εδώ, μέσα, έξω, κοντά*
* ***τρόπος:*** *έτσι, όπως , με αυτόν τον τρόπο, μάλλον, δυστυχώς, κατά πάσα πιθανότητα, ομοίως, αντίστοιχα, ανάλογα, παρόμοια, συγκριτικά, διαφορετικά*
* ***σκοπός:*** *να, για να, με στόχο, έτσι ώστε, προκειμένου να…*
* ***επιβεβαίωση:*** *πράγματι, φυσικά, βεβαίως, όντως, ασφαλώς*
* ***διάζευξη:*** *είτε…είτε, ή, ούτε, μήτε*

***β. με επανάληψη λέξης ή του νοήματος της προηγούμενης παραγράφου ή ενότητας***

***γ. με αντωνυμίες***

***δ. με νοηματική συγγένεια***